CELEX: 22010D0254
Language: sl
Date: 2009-11-23 00:00:00
Title: Sklep št. 1/2009 Sveta za sodelovanje EU-Ukrajina z dne 23. novembra 2009 o ustanovitvi skupnega odbora

4.5.2010   
            
            
               SL
            
            
               Uradni list Evropske unije
            
            
               L 111/30
            
         SKLEP št. 1/2009 SVETA ZA SODELOVANJE EU-UKRAJINA
   z dne 23. novembra 2009
   o ustanovitvi skupnega odbora
   (2010/254/ES)
   SVET ZA SODELOVANJE EU-UKRAJINA JE –
   ob upoštevanju Sporazuma o partnerstvu in sodelovanju o vzpostavitvi partnerstva med Evropskimi skupnostmi in njihovimi državami članicami in Ukrajino (v nadaljnjem besedilu: Sporazum) in zlasti člena 88 Sporazuma,
   ob upoštevanju naslednjega:
   
               (1)
            
            
               Svet za sodelovanje ima v skladu s členom 88 Sporazuma pooblastilo za ustanovitev vseh drugih posebnih odborov ali teles, ki mu lahko pomagajo pri izvajanju nalog, ter za določitev sestave, nalog in načina delovanja teh odborov ali teles.
            
         
               (2)
            
            
               Pogodbenici Sporazuma se trenutno pogajata o sklenitvi pridružitvenega sporazuma, vključno z vzpostavitvijo razvitega in celovitega območja proste trgovine.
            
         
               (3)
            
            
               Pogodbenici Sporazuma sta se dogovorili o besedilu pridružitvenega načrta EU-Ukrajina.
            
         
               (4)
            
            
               Potreben je odbor za pregled napredka pri izvajanju pridružitvenega načrta in določitev prihodnjih prednostnih nalog in morebitnih potrebnih prilagoditev. Ta skupni odbor bo deloval na ravni visokih uradnikov –
            
         SKLENIL:
   Edini člen
   Svet za sodelovanje ustanovi skupni odbor na ravni visokih uradnikov. Ta skupni odbor pregleduje napredek pri izvajanju pridružitvenega načrta in določa prihodnje prednostne naloge in morebitne potrebne prilagoditve pridružitvenega načrta.
   Skupni odbor se bo sestajal redno, najmanj enkrat letno.
   
      V Bruslju, 23. novembra 2009
      
         
            Za Svet za sodelovanje
         
         
            Vodja delegacije EU
         
         C. BILDT
         
            Vodja ukrajinske delegacije
         
         J. TYMOŠENKO